मारुती मंदिर (पालघर जिल्हा)

मारुती मंदिर हे पालघर जिल्ह्यातील/तालुक्यातील महिकावती गावात जिल्हा परिषदेच्या सरकारी दवाखानाच्या थोडे पुढे शंकराच्या मंदिरानंतर आहे.
पालघर रेल्वे स्थानकातून एसटी किंवा रिक्षाने आपण माहीम बाजारात उतरून पुढे उजव्या बाजूला पोस्ट ऑफिसकडे जाणाऱ्या रस्त्याने सरळ गेल्यास शेवटी आहे. येथूनच पुढे माहीम पोंड्याकडे रस्ता जातो जो पुढे रेवाळे बस थांब्याजवळ निघतो. रेवाळे किंवा केळवे बस ने येऊनही आपण येथे पोहचू शकतो.
इतिहास
हे मारुती मंदिर सन १६६२ साली बांधलेले आहे आणि ते रामदासकालीन आहे.ह्याची स्थापना समर्थ रामदास स्वामी ह्यांनी केली होती.मारुतीरायाची मूर्ती दक्षिणाभिमुख आहे आणि रामदासकालीन प्रसिद्ध अकरा मारुतींसारखी आहे.
जीर्णोद्धार
सन १९७७ सालापासून लोक वर्गणी जमवून सन १९८५ साली कलशारोहण केले आणि संपूर्ण वास्तू तयार झाल्यानंतर दिनांक २४ डिसेंबर १९८९ रोजी ह्या मंदिराची वास्तुशांती झाली व नवीन मंदिर लोकांसाठी खुले झाले.
हनुमान जन्मोत्सव
दरवर्षी येथे चैत्र पौर्णिमेला हनुमान जन्मोत्सव साजरा केला जातो.पहाटे कीर्तन व नंतर महाप्रसाद असतो. हल्ली ह्या मंदिराची देखभाल माहीम मांगेला समाज ट्रस्ट तर्फे केली जाते.हल्ली सुर्यकांत पंडित हे पुजारी आहेत.
लोकसत्ता,१२ एप्रिल २०२५